ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΣΧΟΛΗ ΑΓΡΟΤΙΚΗΣ ΠΑΡΑΓΩΓΗΣ ΥΠΟΔΟΜΩΝ & ΠΕΡΙΒΑΛΛΟΝΤΟΣ

**ΤΜΗΜΑ ΕΠΙΣΤΗΜΗΣ ΦΥΤΙΚΗΣ ΠΑΡΑΓΩΓΗΣ**

**Π.Μ.Σ. *«ΤΟΜΕΙΣ ΑΙΧΜΗΣ ΚΑΙ ΚΑΙΝΟΤΟΜΕΣ ΕΦΑΡΜΟΓΕΣ ΣΤΗΝ ΠΑΡΑΓΩΓΗ ΚΑΙ***

***ΣΥΝΤΗΡΗΣΗ ΟΠΩΡΟΚΗΠΕΥΤΙΚΩΝ ΚΑΙ ΑΝΘΟΚΟΜΙΚΩΝ ΕΙΔΩΝ»***

**ΑΝΑΚΟΙΝΩΣΗ - ΠΡΟΣΚΛΗΣΗ**

Το Τμήμα Επιστήμης Φυτικής Παραγωγής του Γεωπονικού Πανεπιστημίου Αθηνών καλεί τους ενδιαφερόμενους για την παρακολούθηση του Προγράμματος Μεταπτυχιακών Σπουδών με τίτλο “***Τομείς Αιχμής και Καινοτόμες Εφαρμογές στην Παραγωγή και Συντήρηση Οπωροκηπευτικών και Ανθοκομικών Ειδών***” να υποβάλουν τις αιτήσεις τους για το ακαδημαϊκό έτος 2018-2019.

Το εν λόγω Π.Μ.Σ. οδηγεί στην **απονομή Μεταπτυχιακού Διπλώματος Ειδίκευσης (Μ.Δ.Ε.)** στα γνωστικά αντικείμενα: **α) Αμπελουργία, Δενδροκομία και Ελαιοκομία, β) Καλλιέργειες εκτός Εδάφους - Ιστοκαλλιέργεια, Υδροπονία, Φυτώρια** και **γ) Ποιότητα - Μετασυλλεκτική Βιολογία και Τεχνολογία Καρπών, Λαχανικών και Ανθέων.**

Στο Π.Μ.Σ. γίνονται δεκτοί ως εισακτέοι/ες οι κάτοχοι τίτλου σπουδών των Πανεπιστημιακών Τμημάτων των Σχολών Θετικών Επιστημών της ημεδαπής και αντίστοιχων αναγνωρισμένων ομοταγών ιδρυμάτων της αλλοδαπής, καθώς και τμημάτων Τεχνολογικών Εκπαιδευτικών Ιδρυμάτων (ΤΕΙ) συναφούς γνωστικού αντικειμένου.

Το κόστος λειτουργίας του Π.Μ.Σ. θα καλυφθεί από την καταβολή τελών φοίτησης από τους μεταπτυχιακούς φοιτητές, το οποίο ανέρχεται σε 3.000,00 € (Ευρώ) ανά φοιτητή για το σύνολο των σπουδών του *(Φ.Ε.Κ. 2261/15-06-2018)*,ενώ υπάρχει η δυνατότητα το 30% των μεταπτυχιακών φοιτητών να μην καταβάλει τέλη φοίτησης με βάση κοινωνικά κριτήρια. Η αίτηση για απαλλαγή από τα τέλη φοίτησης θα υποβληθεί ύστερα από την ολοκλήρωση της διαδικασίας επιλογής των φοιτητών των Π.Μ.Σ. Επίσης, το Π.Μ.Σ. χορηγεί υποτροφία/ες βάσει ακαδημαϊκών κριτηρίων, ύψους 1.500,00 € (Ευρώ) συνολικά ανά κύκλο σπουδών. Η χρονική διάρκεια για την απονομή του Μ.Δ.Ε. είναι τρία (3) ακαδημαϊκά εξάμηνα και το σύνολο των απαιτούμενων πιστωτικών μονάδων (ECTS) ανέρχονται σε ενενήντα (90).

Οι ενδιαφερόμενοι θα πρέπει να υποβάλλουν στη Γραμματεία του Τμήματος Επιστήμης Φυτικής Παραγωγής (Τ.Ε.Φ.Π.) τα ακόλουθα δικαιολογητικά:

1. Μία (1) φωτογραφία ταυτότητας.
2. Αίτηση υποβολής υποψηφιότητας (διαθέσιμη στην ιστοσελίδα του Π.Μ.Σ.).
3. Αντίγραφο πτυχίου ή βεβαίωση ότι ο υποψήφιος ολοκλήρωσε τις υποχρεώσεις του Προπτυχιακού Προγράμματος Σπουδών. Στις περιπτώσεις πτυχιούχων Πανεπιστημίων της αλλοδαπής συνυποβάλλεται πιστοποιητικό αναγνώρισης από το ελληνικό κράτος.
4. Αντίγραφο αναλυτικής βαθμολογίας όλων των μαθημάτων, μαζί με τη βαθμολογία της πτυχιακής μελέτης.
5. Βιογραφικό σημείωμα υποψηφίου.
6. Φωτοτυπία των δύο όψεων αστυνομικής ταυτότητας υποψηφίου.
7. Δίπλωμα ή Πιστοποιητικό επάρκειας της γνώσης αγγλικής γλώσσας, επιπέδου τουλάχιστον Β2 (καλή γνώση). Οι υποψήφιοι που δεν έχουν πιστοποιημένη καλή γνώση αγγλικής γλώσσας θα υποβληθούν σε γραπτές εξετάσεις.
8. Αντίγραφα δημοσιεύσεων ερευνητικών δραστηριοτήτων σε επιστημονικά περιοδικά ή ανακοινώσεων σε επιστημονικά συνέδρια.
9. Δύο συστατικές επιστολές (από Καθηγητές ή Λέκτορες των Α.Ε.Ι. ή Τ.Ε.Ι. της χώρας ή αντίστοιχων ιδρυμάτων του εξωτερικού, ή ερευνητές των βαθμίδων Α΄ ή Β’ ή Γ’ ερευνητικών κέντρων της ημεδαπής ή της αλλοδαπής).
10. Κάθε άλλο στοιχείο που, κατά τη γνώμη των υποψηφίων, θα συνέβαλλε ώστε η Επιτροπή Αξιολόγησης να σχηματίσει πληρέστερη και ολοκληρωμένη άποψη.

Τα δικαιολογητικά 1-7 αποτελούν τυπικά προσόντα και είναι απαραίτητα για την αξιολόγηση των αιτήσεων των υποψηφίων.

Φοιτητές που αναμένεται να ολοκληρώσουν τις σπουδές τους το Σεπτέμβριο του 2018 μπορούν να υποβάλλουν αίτηση στο Π.Μ.Σ. συνοδευόμενη από πιστοποιητικό αναλυτικής βαθμολογίας από τη Γραμματεία του Τμήματός τους, ενώ θα πρέπει να προσκομίσουν βεβαίωση ολοκλήρωσης σπουδών έως την εγγραφή τους στο Π.Μ.Σ.

Το Ακαδημαϊκό Έτος 2018-2019 θα εισαχθούν μέχρι τριάντα (30) μεταπτυχιακοί φοιτητές. Η επιλογή θα γίνει με μοριοδότηση βάσει των ακόλουθων κριτηρίων και με τον αντίστοιχο συντελεστή βαρύτητας:

1. Βαθμός πτυχίου τουλάχιστον 6,5 σε κλίμακα 0-10 (35%)
2. Επίδοση σε προπτυχιακά μαθήματα σχετικά με την ειδίκευση του Π.Μ.Σ. (30%)
3. Δημοσιεύσεις σε επιστημονικά περιοδικά ή πλήρη πρακτικά Συνεδρίων (20%)
4. Αξιολόγηση των δύο συστατικών επιστολών (5%)
5. Προσωπική συνέντευξη (10%)

Για να θεωρηθεί ο υποψήφιος επιτυχών πρέπει η συνολική του μοριοδότηση να είναι τουλάχιστον 50/100.

Η αξιολόγηση των υποψηφίων ακολουθεί τα παρακάτω στάδια:

Στάδιο Α: Το πρώτο στάδιο αφορά στον έλεγχο από την επιτροπή αξιολόγησης των τυπικών προσόντων των υποψηφίων που κατέθεσαν έγκαιρα όλα τα απαιτούμενα δικαιολογητικά.

Στάδιο Β: Στο δεύτερο στάδιο αξιολόγησης συμμετέχουν όσοι κρίθηκαν επιτυχόντες της πρώτης φάσης και περιλαμβάνει τη διαδικασία της συνέντευξης. Η συνέντευξη, η οποία υπάρχει η δυνατότητα να γίνει και μέσω skype, καθώς και η εξέταση της ξένης γλώσσας αναμένεται να πραγματοποιηθούν **το διάστημα 18-20 Ιουλίου 2018**. Η ακριβής ημερομηνία ανακοινώνεται στους επιτυχόντες της πρώτης φάσης από τη Γραμματεία Τ.Ε.Φ.Π.

Στάδιο Γ: Η επιτροπή αξιολόγησης θα καταρτίσει κατάλογο με αναλυτική βαθμολογία των επιτυχόντων, τον οποίο θα υποβάλει προς επικύρωση στη Συνέλευση του Τμήματος. Η διαδικασία επιλογής θα ολοκληρωθεί έως τις ***25 Ιουλίου 2018*** με την ανάρτηση των αποτελεσμάτων στη Γραμματεία Τ.Ε.Φ.Π. και στην Ιστοσελίδα του Π.Μ.Σ.

Οι εγγραφές των επιτυχόντων θα πραγματοποιηθούν ***8-12 Οκτωβρίου 2018***.

Σε περίπτωση που δεν καλυφθούν όλες οι προσφερόμενες θέσεις θα ακολουθήσει εκ νέου προκήρυξη του μεταπτυχιακού το διάστημα από 27 Αυγούστου έως 14 Σεπτεμβρίου 2018.

Ως καταληκτική ημερομηνία υποβολής των αιτήσεων ορίζεται η ***15η Ιουλίου 2018***. Η αποστολή των απαιτούμενων δικαιολογητικών θα πραγματοποιηθεί αποκλειστικά ηλεκτρονικά στη διεύθυνση pmsefp@aua.gr. Όλα τα δικαιολογητικά θα πρέπει να είναι σε μορφή PDF. Οι συστατικές επιστολές θα παραδίδονται από τους υποψηφίους κλειστές στην Επιτροπή Συνεντεύξεων. Στη συνέχεια, κατά τις εγγραφές, οι επιτυχόντες θα πρέπει να προσκομίσουν τα πρωτότυπα όλων των απαιτούμενων δικαιολογητικών.

Για περισσότερες πληροφορίες οι ενδιαφερόμενοι μπορούν να απευθύνονται στη Γραμματεία του Π.Μ.Σ. (Δρ. Κατερίνα Μαρτίνη, Ιερά Οδός 75, Τ.Κ. 118 55 Αθήνα, τηλ.: 210 5294523, e-mail: pmsefp@aua.gr)

**Αθήνα, 02-07-2018**

**Ο ΕΠΙΣΤΗΜΟΝΙΚΟΣ ΥΠΕΥΘΥΝΟΣ ΤΟΥ Π.Μ.Σ.**

**ΔΗΜΗΤΡΙΟΣ ΣΑΒΒΑΣ**

**ΚΑΘΗΓΗΤΗΣ**